62019TJ0252_INF
Üldkohtu (teine koda) 21. aprilli 2021. aasta otsus – Pech vs. nõukogu
(kohtuasi T‑252/19)
Dokumentidega tutvumine – Määrus (EÜ) nr 1049/2001 – Määruse nr 1049/2001 artikli 4 lõike 2 teine taane – Õigusnõustamise kaitse – Määruse nr 1049/2001 artikli 4 lõike 3 esimene lõik – Otsustamisprotsessi kaitse – Nõukogu õigusteenistuse arvamusega täies ulatuses tutvumise õiguse andmisest keeldumine
1.
Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise õiguse erandid – Tähttäheline tõlgendamine ja kohaldamine – Institutsiooni kohustus hinnata dokumente konkreetselt ja individuaalselt – Ulatus
(Euroopa Parlamendi ja nõukogu määrus nr 1049/2001, artikkel 4)
(vt punktid 27-30)
2.
Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise õiguse erandid – Otsustamisprotsessi kaitse – Tingimused – Selle protsessi konkreetne, tegelik ja raske riive – Ulatus – Nõukogu õigusteenistuse arvamusega täies ulatuses tutvumise õiguse andmisest keeldumine – Puudumine
(Euroopa Parlamendi ja nõukogu määrus nr 1049/2001, artikli 4 lõike 3 esimene lõik)
(vt punktid 42-44, 48)
3.
Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise õiguse erandid – Õigusnõustamise kaitse – Institutsiooni kohustus kontrollida, kas dokument käsitleb õigusnõustamist ja kas esineb konkreetne õigusnõustamise kahjustamise võimalus, samuti kontrollida, kas puudub avalikustamist põhjendav ülekaalukas üldine huvi
(Euroopa Parlamendi ja nõukogu määrus nr 1049/2001, artikli 4 lõike 2 teine taane)
(vt punktid 78, 79, 83)
4.
Euroopa Liidu institutsioonid – Üldsuse õigus tutvuda dokumentidega – Määrus nr 1049/2001 – Dokumentidega tutvumise õiguse erandid – Õigusnõustamise kaitse – Dokumentide avalikustamist õigustav ülekaalukas üldine huvi – Mõiste – Institutsiooni kohustus kaaluda asjassepuutuvaid huve – Seadusandliku menetlusega seotud õiguslike arvamuste avaldamine – Institutsiooni kohustus üksikasjalikult põhjendada iga otsust, millega keeldutakse dokumentidega tutvumise õiguse andmisest
(Euroopa Parlamendi ja nõukogu määrus nr 1049/2001, artikli 4 lõike 2 teine taane)
(vt punktid 80, 81)
Ese
ELTL artiklil 263 põhinev nõue tühistada nõukogu 12. veebruari 2019. aasta otsus, millega keelduti andmast õigus tutvuda täies ulatuses nõukogu õigusteenistuse arvamusega, mis esitati dokumendiga ST 13593 2018 INIT ja mis puudutas ettepanekut võtta vastu Euroopa Parlamendi ja nõukogu 2. mai 2018. aasta määrus, mis käsitleb Euroopa Liidu eelarve kaitsmist juhul, kui liikmesriikides esineb üldistunud puudusi õigusriigi toimimises [COM(2018) 324 final].
Resolutsioon
1.
Tühistada nõukogu 12. veebruari 2019. aasta otsus, millega keelduti andmast õigus tutvuda täies ulatuses dokumendiga ST 13593 2018 INIT, mis esitati nõukogu õigusteenistuse arvamusega ja mis puudutas ettepanekut võtta vastu Euroopa Parlamendi ja nõukogu määrus, mis käsitleb Euroopa Liidu eelarve kaitsmist juhul, kui liikmesriikides esineb üldistunud puudusi õigusriigi toimimises [COM(2018) 324 final].
2.
Jätta nõukogu kohtukulud tema enda kanda ning mõista temalt välja Laurent Pechi kohtukulud.
3.
Jätta Rootsi Kuningriigi kohtukulud tema enda kanda.